Пры абмеркаванні ўдзелу Партыі БНФ у выбарах цікавую канцэпцыю “народны прэзідэнт” выклаў Уладзімір Падгол. На канргэс дэмсілаў, паводле яго слоў, трэба падрыхтаваць спіс канкрэтных праграмных патрабаванняў (незалежніцкая платформа з 10 пунктаў). Арганізацыі, якія гатовыя да іх далучыцца, маюць магчымасць вылучыць у кандыдаты ў прэзідэнты па 2 чалавекі. Ініцыятыўныя групы будуць збіраць подпісы адначасова за ўсіх дэмакратычных кандыдатаў (іх можа быць хоць 10). Праводзіцца феерычная агітацыйная кампанія. За 5 дзён да асноўнага дня галасавання ўсе дэмкандыдаты на знак пратэсту супраць несумленных выбараў здымаюцца. А ў дзень выбараў праводзіцца так званы карнавал сатыры і смеху.